Κανονισμός (ΕΚ) αριθ. 849/2000 της Επιτροπής

της 27ης Απριλίου 2000

για την ανακατανομή αχρησιμοποίητων τμημάτων των ποσοτικών ποσοστώσεων του 1999 για ορισμένα προϊόντα καταγωγής Λαϊκής Δημοκρατίας της Κίνας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 520/94 τον Συμβουλίου, της 7ης Μαρτίου 1994, για τη θέσπιση κοινοτικής διαδικασίας διαχείρισης των ποσοτικών ποσοστώσεων(1), όπως τροποποιήθηκε τελευταία από τον κανονισμό (ΕΚ) αριθ. 138/96(2) και ιδίως το άρθρο 2 παράγραφος 5 και τα άρθρα 14 και 24,

Εκτιμώντας τα ακόλουθα:

(1) Ο κανονισμός (ΕΚ) αριθ. 519/94 του Συμβουλίου, της 7ης Μαρτίου 1994, για το κοινό καθεστώς εισαγωγών από ορισμένες τρίτες χώρες και την κατάργηση των κανονισμών (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83(3), όπως τροποποιήθηκε τελευταία από τον κανονισμό (ΕΚ) αριθ. 1138/98(4), εισήγαγε ετήσιες ποσοτικές ποσοστώσεις για ορισμένα προϊόντα καταγωγής Λαϊκής Δημοκρατίας της Κίνας τα οποία αναφέρονται στο παράρτημα ΙΙ τον εν λόγω κανονισμού. Οι διατάξεις του κανονισμού (ΕΚ) αριθ. 520/94 εφαρμόζονται στις ποσοστώσεις αυτές.

(2) Κατά συνέπεια, η Επιτροπή εξέδωσε τον κανονισμό (ΕΚ) αριθ. 738/94(5), όπως τροποποιήθηκε τελευταία από τον κανονισμό αριθ. 983/96(6), για τον καθορισμό ορισμένων διατάξεων εφαρμογής του κανονισμού (ΕΚ) αριθ. 520/94. Αυτές οι διατάξεις εφαρμόζονται στη διαχείριση των προαναφερόμενων ποσοστώσεων με την επιφύλαξη των διατάξεων του παρόντος κανονισμού.

(3) Σύμφωνα με το άρθρο 20 του κανονισμού (ΕΚ) αριθ. 520/94, οι αρμόδιες αρχές των κρατών μελών ανακοίνωσαν στην Επιτροπή τις ποσότητες των ποσοστώσεων που χορηγήθηκαν το 1999 αλλά δεν χρησιμοποιήθηκαν.

(4) Δεν κατέστη δυνατό να ανακατανεμηθούν έγκαιρα οι αχρησιμοποίητες ποσότητες ώστε να χρησιμοποιηθούν πριν από το τέλος του έτους ποσόστωσης 1999.

(5) Μετά από εξέταση των στοιχείων που λήφθηκαν για κάθε ένα από τα εν λόγω προϊόντα, φαίνεται ότι πρέπει να ανακατανεμηθούν το 2000 οι ποσότητες που δεν χρησιμοποιήθηκαν το 1999, εντός του ορίου των ποσών που αναφέρονται στο παράρτημα Ι του παρόντος κανονισμού.

(6) Μετά από εξέταση των διαφόρων μεθόδων διαχείρισης που προβλέπει ο κανονισμός (ΕΚ) αριθ. 520/94, είναι σκόπιμο να εγκριθεί η μέθοδος που βασίζεται στις παραδοσιακές ροές του εμπορίου. Κατ' εφαρμογήν της μεθόδου αυτής, τα τμήματα των ποσοστώσεων διαιρούνται σε δύο μέρη, από τα οποία το ένα προορίζεται μόνο για τους παραδοσιακούς εισαγωγείς και το άλλο για τους λοιπούς αιτούντες.

(7) Η μέθοδος αυτή αποδείχθηκε η καταλληλότερη ώστε να εξασφαλίζεται η συνέχεια των εμπορικών συναλλαγών για τους ενδιαφερόμενους κοινοτικούς εισαγωγείς και να αποφεύγονται διαταραχές στις ροές του εμπορίου.

(8) Οι ανακαταναμηθείσες βάσει του παρόντος κανονισμού ποσότητες πρέπει να διανεμηθούν σύμφωνα με τα ίδια κριτήρια που χρησιμοποιήθηκαν για την κατανομή των ποσοστώσεων του 2000.

(9) Η περίοδος αναφοράς που χρησιμοποιήθηκε για την κατανομή των ποσοστώσεων του 2000, εν προκειμένω είτε το έτος 1997 ή το 1998, πρέπει να εφαρμοστεί εκ νέου στην απόδοση του μεριδίου που προορίζεται για τους παραδοσιακούς εισαγωγείς, δεδομένου ότι εξακολουθεί να αντανακλά την συνήθη τάση των εμπορικών ροών για τα εν λόγω προϊόντα. Συνεπώς, οι παραδοσιακοί εισαγωγείς πρέπει να αποδείξουν ότι έχουν εισάγει προϊόντα καταγωγής Κίνας τα οποία υπόκεινται στις εν λόγω ποσοστώσεις κατά τη διάρκεια είτε του 1997 ή του 1998.

(10) Είναι αναγκαίο να απλουστευτούν οι διατυπώσεις που οφείλουν να διεκπεραιώνουν οι παραδοσιακοί εισαγωγείς οι οποίοι είναι ήδη κάτοχοι άδειας εισαγωγής που εκδόθηκε κατά την κατανομή των κοινοτικών ποσοστώσεων του 2000. Οι αρμόδιες διοικητικές υπηρεσίες διαθέτουν ήδη τα απαραίτητα αποδεικτικά έγγραφα για κάθε παραδοσιακό εισαγωγέα όσον αφορά τις εισαγωγές που πραγματοποιήθηκαν είτε το 1997 ή το 1998. Συνεπώς, αρκεί οι εν λόγω εισαγωγείς να επισυνάπτουν στη νέα αίτηση χορήγησης αδείας αντίγραφο της προηγούμενης αδείας των.

(11) Για την κατανομή του τμήματος εκείνου της ποσόστωσης που προορίζεται για τους μη παραδοσιακούς εισαγωγείς, πρέπει να λαμβάνονται μέτρα ώστε να δημιουργούνται οι καλύτερες συνθήκες για τη βέλτιστη χρησιμοποίηση των ποσοστώσεων. Για το σκοπό αυτό, κρίνεται σκόπιμο να προβλεφθεί η κατανομή του τμήματος αυτού κατ' αναλογία των ποσοτήτων που ζητήθηκαν, βάσει της ταυτόχρονης εξέτασης των αιτήσεων αδειών εισαγωγής που πράγματι υποβλήθηκαν, και να παρέχεται δυνατότητα πρόσβασης στο τμήμα αυτό μόνο στους εισαγωγείς που μπορούν να αποδείξουν ότι έχουν λάβει και έχουν χρησιμοποιήσει, κατά 80 % τουλάχιστον, άδεια εισαγωγής για το συγκεκριμένο προϊόν κατά το έτος ποσόστωσης 1999 και στους εισαγωγείς που δεν έλαβαν άδεια εισαγωγής για το συγκεκριμένο προϊόν κατά το έτος ποσόστωσης 1999. Το ποσό που μπορεί να ζητήσει κάθε μη παραδοσιακός εισαγωγέας πρέπει επίσης να περιοριστεί σε προκαθορισμένο όγκο ή αξία.

(12) Για τους σκοπούς της κατανομής των ποσοστώσεων, είναι σκόπιμο να ορίζεται προθεσμία υποβολής, εκ μέρους των παραδοσιακών και λοιπών εισαγωγέων, των αιτήσεων για άδεια εισαγωγής.

(13) Με σκοπό τη βέλτιστη χρησιμοποίηση των ποσοστώσεων, πρέπει οι αιτήσεις αδείας σχετικά με εισαγωγές υποδημάτων που υπόκεινται σε ποσοστώσεις, οι οποίες αναφέρονται σε περισσότερους κωδικούς της συνδυασμένης ονοματολογίας να διευκρινίζουν τις ποσότητες που ζητούνται για κάθε κωδικό.

(14) Τα κράτη μέλη οφείλουν να ενημερώνουν την Επιτροπή σχετικά με τις υποβαλλόμενες σ' αυτά αιτήσεις αδειών εισαγωγής σύμφωνα με τη διαδικασία που προβλέπει το άρθρο 8 του κανονισμού (ΕΚ) αριθ. 520/94. Τα στοιχεία σχετικά με τις παλαιότερες εισαγωγές των παραδοσιακών εισαγωγέων πρέπει να εκφράζονται στις ίδιες μονάδες με την αντίστοιχη ποσόστωση.

(15) Με βάση την εμπειρία που έχει αποκτηθεί από τη διαχείριση των ποσοστώσεων και με σκοπό τη διευκόλυνση των επιχειρήσεων όσον αφορά τις διοικητικές διατυπώσεις των εισαγωγών, καθώς και λαμβάνοντας υπόψη το γεγονός ότι οι αχρησιμοποίητες ποσότητες δεν μπορούν να μεταφερθούν στο επόμενο έτος περισσότερες από μία φορές προς αποφυγή του κινδύνου υπερβολικής συσσώρευσης των εισαγωγών, κρίνεται σκόπιμο, με την επιφύλαξη των αποτελεσμάτων περαιτέρω ανάλυσης η οποία ενδέχεται να κριθεί απαραίτητη στο μέλλον, να καθοριστεί ως ημερομηνία λήξης των εισαγωγικών αδειών ανακατανομής η 31η Δεκεμβρίου 2000.

(16) Τα μέτρα αυτά είναι σύμφωνα με τη γνώμη της επιτροπής διαχείρισης των ποσοστώσεων που συστάθηκε με το άρθρο 22 του κανονισμού (ΕΚ) αριθ. 520/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με τον παρόντα κανονισμό ορίζονται ειδικές διατάξεις για την ανακατανομή το 2000 των τμημάτων των ποσοτικών ποσοστώσεων που αναφέρονται στο παράρτημα ΙΙ τον κανονισμού (ΕΚ) αριθ. 519/94 του Συμβουλίου, οι οποίες δεν χρησιμοποιήθηκαν το έτος ποσόστωσης 1999.

Οι ποσότητες που δεν χρησιμοποιήθηκαν το έτος ποσόστωσης 1999 ανακατανέμονται εντός του ορίου των όγκων ή των αξιών που αναφέρονται στο παράρτημα Ι του παρόντος κανονισμού.

Ο κανονισμός (ΕΚ) αριθ. 738/94 για τον καθορισμό γενικών διατάξεων εφαρμογής τον κανονισμού (ΕΚ) αριθ. 520/94, εφαρμόζεται με την επιφύλαξη των ειδικών διατάξεων τον παρόντος κανονισμού.

Άρθρο 2

1. Οι αναφερόμενες στο άρθρο 1 ποσοτικές ποσοστώσεις κατανέμονται σύμφωνα με τη μέθοδο που βασίζεται στις παραδοσιακές ροές του εμπορίου, όπως αναφέρει το άρθρο 2 παράγραφος 2 στοιχείο α) του κανονισμού (ΕΚ) αριθ. 520/94.

2. Τα τμήματα κάθε ποσοτικής ποσοστώσεως που προορίζονται, αντίστοιχα, για τους παραδοσιακούς εισαγωγείς και τους λοιπούς εισαγωγείς αναγράφονται στο παράρτημα ΙΙ του παρόντος κανονισμού.

3. Το τμήμα που προορίζεται για τους μη παραδοσιακούς εισαγωγείς αποδίδεται σύμφωνα με τη μέθοδο που βασίζεται στην κατανομή ανάλογα με τις αιτούμενες ποσότητες· ο όγκος που θα ζητηθεί από μεμονωμένο εισαγωγέα δεν μπορεί να μπορεί να υπερβαίνει τον όγκο που αναφέρεται στο παράρτημα ΙΙΙ. Μπορούν να υποβάλουν αίτηση για χορήγηση αδείας εισαγωγής για συγκεκριμένο προϊόν, μόνον οι εισαγωγείς που δύνανται να αποδείξουν ότι έχούν εισαγάγει το 80 % τουλάχιστον της ποσότητας του προϊόντος για το οποίο τους έχει χορηγηθεί άδεια εισαγωγής σύμφωνα με τον κανονισμό (ΕΚ) αριθ. 2297/98(7) ή/και τον κανονισμό (ΕΚ) αριθ. 1469/1999(8) της Επιτροπής, καθώς και οι εισαγωγείς που δηλώνούν ότι δεν έχουν λάβει άδεια εισαγωγής σύμφωνα με τους κανονισμούς (ΕΚ) αριθ. 2297/98 ή/και (ΕΚ) αριθ. 1469/1999 της Επιτροπής.

Άρθρο 3

Οι αιτήσεις για χορήγηση άδειας εισαγωγής υποβάλλονται στις αρμόδιες υπηρεσίες που πρατίθενται στο παράρτημα IV του παρόντος κανονισμού από την επομένη της δημοσίευσης του παρόντος κανονισμού στην Επίσημη Εφημερίδα των Ευρωπαϊκών Κοινοτήτων μέχρι τις 26 Μαΐου 2000, 15.00, ώρα Βρυξελλών.

Άρθρο 4

1. Για την κατανομή του τμήματος κάθε ποσόστωσης που προορίζεται για τονς παραδοσιακούς εισαγωγείς, θεωρούνται ως "παραδοσιακοί" οι εισαγωγείς που μπορούν να αποδείξουν ότι έχουν πραγματοποιήσει εισαγωγές εμπορευμάτων είτε κατά το ημερολογιακό έτος 1997 ή το 1998.

2. Τα αποδεικτικά που αναφέρονται στο άρθρο 7 του κανονισμού (ΕΚ) αριθ. 520/94 πρέπει να αφορούν τη θέση σε ελεύθερη κυκλοφορία είτε κατά το ημερολογιακό έτος 1997 ή το 1998, όπως αναφέρει ο εισαγωγέας, προϊόντων καταγωγής Λαϊκής Δημοκρατίας της Κίνας που καλύπτονται από την ποσόστωση για την οποία υποβλήθηκε η αίτηση.

3. Εναλλακτικά προς τα αποδεικτικά που αναφέρονται στην πρώτη περίπτωση του άρθρου 7 του κανονισμού (ΕΚ) αριθ. 520/94:

- ο αιτών δύναται να επισυνάπτει στην αίτηση χορήγησης αδείας έγγραφα που έχουν συντάξει και επικυρώσει οι αρμόδιες εθνικές υπηρεσίες βάσει των τελωνειακών πληροφοριών που διαθέτουν, ως αποδεικτικά των εισαγωγών του σχετικού προϊόντος κατά το ημερολογιακό έτος 1997 ή 1998, οι οποίες πραγματοποιήθηκαν είτε από τον ίδιο είτε, κατά περίπτωση, από τον οικονομικό παράγοντα του οποίου τις δραστηριότητες έχει αναλάβει·

- ο αιτών που διαθέτει ήδη άδεια εισαγωγής που έχει εκδοθεί για το 2000 βάσει του κανονισμού (ΕΚ) αριθ. 2201/1999 της Επιτροπής(9), για προϊόντα που καλύπτονται από την αίτηση αδείας, δύναται να επισυνάπτει στην αίτηση αδείας αντίγραφο της προηγούμενης αδείας. Στην περίπτωση αυτή, ο αιτών αναφέρει στην αίτηση αδείας τη συνολική ποσότητα των εισαγωγών του εν λόγω προϊόντος πον πραγματοποίησε κατά τη διάρκεια της επιλεγείσας περιόδου αναφοράς.

Άρθρο 5

Τα κράτη μέλη κοινοποιούν στην Επιτροπή, το αργότερο την 9 Ιουνίου 2000, ώρα 10.00 Βρυξελλών, τον αριθμό και τη συνολική ποσότητα των αιτήσεων αδειών εισαγωγής καθώς και, για τις αιτήσεις που υποβάλλονται από παραδοσιακούς εισαγωγείς, τον όγκο των παλαιότερων εισαγωγών που πραγματοποιήθηκαν από τους παραδοσιακούς εισαγωγείς κατά τη διάρκεια της επιλεγείσας περιόδου αναφοράς που αναφέρεται στο άρθρο 4 παράγραφος 1 του παρόντος κανονισμού.

Άρθρο 6

Το αργότερο 20 μέρες μετά την κοινοποίηση όλων τών πληροφοριών που απαιτούνται σύμφωνα με το άρθρο 5 η Επιτροπή εγκρίνει τα ποσοτικά κριτήρια βάσει των οποίων πρέπει να ικανοποιούνται οι αιτήσεις των εισαγωγέων από τις αρμόδιες εθνικές υπηρεσίες.

Άρθρο 7

Οι άδειες εισαγωγής ισχύουν μέχρι τις 31 Δεκεμβρίου 2000. Η ισχύς δεν μπορεί να παραταθεί.

Άρθρο 8

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Απριλίου 2000.

Για την Επιτροπή

Pascal Lamy

Μέλος της Επιτροπής

(1) ΕΕ L 66 της 10.3.1994, σ. 1.

(2) ΕΕ L 21 της 27.1.1996, σ. 6.

(3) ΕΕ L 67 της 10.3.1994, σ. 89.

(4) ΕΕ L 159 της 3.6.1998, σ. 1 (διορθωτικό ΕΕ L 241 της 29.8.1998, σ. 27).

(5) ΕΕ L 87 της 31.3.1994, σ. 47.

(6) ΕΕ L 131 της 1.6.1996, σ. 47.

(7) ΕΕ L 287 της 24.10.1998, σ. 10.

(8) ΕΕ L 170 της 6.7.1999, σ. 12.

(9) ΕΕ L 268 της 16.10.1999, σ. 10.

ΠΑΡΑΡΤΗΜΑ I

Ποσότητες προς ανακατανομή

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

Κατανομή των ποσοστώσεων

>ΘΕΣΗ ΠΙΝΑΚΑ>

ΠΑΡΑΡΤΗΜΑ III

Μέγιστη ποσότητα που μπορεί να ζητηθεί από κάθε εισαγωγέα πλην των πραδοσιακών

>ΘΕΣΗ ΠΙΝΑΚΑ>

ΠΑΡΑΡΤΗΜΑ IV

ΚΑΤΑΛΟΓΟΣ ΤΩΝ ΑΡΜΟΔΙΩΝ ΕΘΝΙΚΩΝ ΥΠΗΡΕΣΙΩΝ

1. BELGIQUE/BELGIË

Ministère des affaires économiques Administration des relations économiques, 4e division: Mise en oeuvre des politiques commerciales. "Services licences" Ministerie van Economische Zaken Bestuur van de Economische Betrekkingen, 4e afdeling: Toepassing van de Handelspolitiek. Dienst Vergunningen Rue Général Leman 60/Generaal Lemanstraat 60 B - 1040 Bruxelles/Brussel Tél./Tel. (32-2) 206 58 16 Télécopieur/Fax (32-2) 230 83 22/231 14 84

2. DANMARK

Erhvervsfremme Styrelsen Søndergade 25 DK - 8600 Silkeborg Tlf. (45) 35 46 60 00 Fax (45) 35 46 64 01

3. DEUTSCHLAND

Bundesamt für Wirtschaft Frankfurter Straße 29-31 D - 65760 Eschborn Tel. (49) 619 64 04-0 Fax: (49) 619 69 42 26

4. GREECE

Ministry of National Economy 1, Kornarou Street GR - 105 63 Athens Tel. (30-1) 328 60 31/328 60 32 Fax (30-1) 328 60 94/328 60 59

5. ESPAÑA

Ministerio de Economía y Hacienda Dirección General de Comercio Exterior Paseo de la Castellana, 162 E - 28071 Madrid Tel. (34) 913 49 38 94/913 49 37 78 Fax (34) 913 49 38 32

6. FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Tél. (33-1) 55 07 46 69/95 Télécopieur: (33-1) 55 07 46 59

7. IRELAND

Department of Enterprise, Trade and Employment Licencing Unit Kildare Street Dublin 2 Ireland Tel. (353-1) 631 21 21 Fax (353-1) 676 61 54

8. ITALIA

Ministero del Commercio con l'estero Direzione generale delle importazioni e delle esportazioni Viale America 341 I - 00144 Roma Tel. (39) 065 99 31 Telefax (39) 06 59 93 26 31/06 59 93 22 35 Telex 610083 - 610471 - 614478

9. LUXEMBOURG

Ministère des affaires étrangères Office des licences Boîte postale 113 L - 2011 Luxembourg Tél. (352) 22 61 62 Télécopieur: (352) 46 61 38

10. NEDERLAND

Centrale Dienst voor In- en Uitvoer Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 526 06 98/523 92 37

11. ÖSTERREICH

Bundesministerium für wirtschaftliche Angelegenheiten Landstrasser Hauptstraße 55/57 A - 1031 Wien Tel. (43) 171 10 23 61 Fax (43) 17 15 83 47

12. PORTUGAL

Ministério da Economia Direcção Geral das Relações Económicas Internacionais Avenida da República, 79 1069-059 Lisboa Tel.: (351-21) 791 18 00 Fax: (351-21) 796 37 23

13. SUOMI

Tullihallitus PL 512 Aleksanterinkatu, 4 FIN - 00101 Helsinki P. (358) 961 41 F. (358) 96 14 28 52

14. SVERIGE

Kommerskollegium Box 6803 S - 113 86 Stockholm Tfn (46-8) 690 48 00 Fax (46-8) 30 67 59

15. UNITED KINGDOM

Department of Trade and Industry Import Licencing Branch Queensway House, West Precinct Billingham Stockton on Tees TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57